
Universitetspedagogikk for teknikere og ingeniører, våren 2006
FORBEREDELSE TIL MIKROUNDERVISNING

 På kursdagene i mai skal vi kombinere trening på undervisning og tilbakemelding. Alle deltakere må derfor forberede et ”miniforedrag på 10-15 minutter, og dette skal gjennomføres med de andre deltakerne som ”studenter”.

Velg gjerne et tema som du skal undervise i for dine egne studenter på et senere tidspunkt. Det er en fordel om temaet ikke krever altfor avanserte spesialkunnskaper slik at de andre deltakerne kan følge noenlunde med. Du vil få tilbakemelding på fremføringen umiddelbart.

Deltakernes fremføringer blir utgangspunkt for å drøfte undervisning. Det er derfor nødvendig at du tar hensyn til en del krav når ”miniforedraget” forberedes.


Krav til ”miniforedrag”:

· innledning: -start ”forelesningen” med en kort presentasjon av hva du skal snakke om og hvordan du vil gjøre dette

· forskningsbasering: - plassér innholdet i forhold til relevant forskning

· dialog:- prøv å få ”studentene” i tale ved å legge inn to spørsmål i ”forelesningen”

· konkretisering: bruk eksempler som du tror ”studentene” kjenner, og som kan koble fagstoffet til ”studentenes” verden

· AV-midler: bruk ett eller flere av tavle, overhead, modeller, lysbilder, flipover, power-point eller video

· avslutning: -avrund med å gjenta evt. kommentere det viktigste. Si noe om videre undervisning


RETNINGSLINJER FOR TILBAKEMELDING

Prøv å velge en form på din tilbakemelding som gir best mulig resultat:

· underviseren får først anledning til å kommentere seg selv

· begrens antallet forhold du kommenterer; f eks til tre forhold

· gi først ros, så kritikk

· vær beskrivende, særlig i utgangspunktet

· vær spørrende. Husk at du ikke har full oversikt over andres situasjon!

· vær konkret

· fokuser på noe som kan forbedres av den som mottar tilbakemeldingen

OBSERVASJONSPUNKTER FOR MINIFOREDRAG

Bruk disse punktene som huskeliste for din tilbakemelding:

Innledning: - er innledningen tydelig nok? Gir den god nok informasjon?

Forskningsbasering: - er relevansen i forhold til forskning overbevisende?

Dialog:- er opplegget for aktivisering slik at det vil lykkes? Hvordan er verbalt språk og kroppsspråk?

Konkretisering: - vil eksemplene, konkretiseringen slå an hos studentene?

AV- midler:- er bruken av AV-midler av passe omfang? Er riktig AV-middel valgt?

Avslutning: - er oppsummeringen god? Skapes det interesse for videre undervisning?

